Document ID: 31992R3900

KOMISSION ASETUS (ETY) N:o 3900/92,
annettu 23 päivänä joulukuuta 1992,
eräiden tonnikala-, boniitti- ja sardiinilajien säilykkeiden yhteisön tuontijärjestelmän soveltamisen yksityiskohtaisista erityissäännöistä sekä kyseisten tuotteiden sallituista tuontimääristä vuodelle 1993
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kalastus- ja vesiviljelytuotealan yhteisestä markkinajärjestelmästä 17 päivänä joulukuuta 1992 annetun neuvoston asetuksen (ETY) N:o 3759/92() ja erityisesti sen 21 artiklan 5 kohdan,
sekä katsoo, että
asetuksen (ETY) 3759/92 21 artiklassa säädetään yhteisöön tuotuja liitteessä IV olevassa C kohdassa tarkoitettuja tuotteita koskevasta järjestelmästä, jolla rajoitetaan neljän vuoden ajan sen voimaantulosta lukien kyseisten tuotteiden sallittujen tuontimäärien kasvua; kyseistä järjestelmää sovelletaan ottaen huomioon yhteisön kansainväliset velvoitteet,
kyseinen rajoitus on määriteltävä siten, että viitevuonna tuotuihin määriin sovelletaan asetuksen (ETY) N:o 3759/92 21 artiklan 2 kohdassa säädetyn menetelmän mukaisesti laskettua korotusta, joka ei kuitenkaan voi olla alle 6 prosenttia; sen vuoksi olisi vahvistettava kyseistä menetelmää soveltaen kyseisten tuotteiden sallitut tuontimäärät yhteisöön vuodelle 1993,
asetuksen (ETY) N:o 3759/92 21 artiklan 4 kohdassa säädettiin, että näin määriteltyä tuontijärjestelmää sovelletaan noudattaen yhteisestä tuontijärjestelmästä 5 päivänä helmikuuta 1982 annetun asetuksen (ETY) N:o 288/82() 11 artiklan säännöksiä; sen vuoksi on tarpeen edellyttää, että kyseisten tuotteiden tuontia varten on myönnettävä mainitussa asetuksessa tarkoitettu tuontiasiakirja sallittujen tuontimäärien kirjanpidon ja valvonnan mahdollistamiseksi,
tämän tuontijärjestelmän toteuttaminen edellyttää toimenpiteitä, joilla voidaan sovittaa yhteen sen moitteetonta toimintaa koskevat vaatimukset ja asianomaisten toimijoiden edut; olisi säädettävä tuontiasiakirjan myöntämisen edellytyksistä sekä toimijoiden hakemusten jättämistä koskevat rajat; kyseisten toimijoiden väärinkäytösten estämiseksi olisi tuontiasiakirjan myöntämistä vastaan riittävän suuruiset vakuudet,
tuontijärjestelmän hallinto edellyttää sitä, että otetaan käyttöön kolme kertaa viikossa toistuva tiedonantomenettely toimivaltaisten kansallisten viranomaisten ja komission välillä; siinä tapauksessa, että määrät, joita tuontihakemukset koskevat, ylittävät käytettävissä olevat määrät, olisi säädettävä, että komissio tekee tarvittavassa määräajassa tarkoituksenmukaisen päätöksen, ja
kalastustuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1. Tuotaessa asetuksen (ETY) N:o 3759/92 21 artiklassa tarkoitettuja tuotteita sekä sellaisista kolmansista maista peräisin olevien tuotteita, joilla on yhteisön kanssa sopimus suosituimmuusjärjestelmästä, tai kolmansista maista, joilla on yhteisön kanssa sopimus, mutta ei kyseisiä tuotteita sisältävää sopimusta, edellytetään 31 päivään joulukuuta 1996 asti asetuksen (ETY) N:o 288/82 11 artiklassa säädettyä tuontiasiakirjaa.
2. Vuoden 1993 osalta 1 kohdassa tarkoitettu tuontiasiakirja myönnetään seuraavassa vahvistettuihin määriin asti:
TAULUKON PAIKKA
2 artikla
1. Edellä 1 artiklan 1 kohdassa tarkoitettu tuontiasiakirja myönnetään tuontijäsenvaltion toimivaltaisen elimen puolesta asetuksen (ETY) N:o 288/82 11 artiklan 1 ja 2 kohdassa säädettyjen edellytysten mukaisesti.
2. Tuontiasiakirja koskee ainoastaan tuotteita, joita varten sitä on haettu, ja oikeuttaa tuomaan nimetyn määrän tuotetta niin kauan, kun asiakirja on voimassa. Tuontiasiakirja on voimassa kuusi kuukautta sen myöntämispäivämäärästä.
3 artikla
1. Edellä 1 artiklan 2 kohdassa mainittu kokonaismäärä jaetaan kunkin kyseessä olevan tuotteen osalta seuraavasti:
a) enintään 85 prosenttia kyseisestä määrästä toimijoille, jotka ovat tuoneet samoja 1 artiklan 1 kohdassa tarkoitetuista kolmansista maista peräisin olevia tuotteita kahtena kuluvaa vuotta edeltävänä kalenterivuonna;
b) enintään 15 prosenttia kyseisestä määrästä toimijoille, jotka eivät täytä a alakohdassa asetettua vaatimusta.
Siinä tapauksessa, että a tai b alakohdassa tarkoitetun toimijaryhmän käytettävissä olevaa määrää ei haeta käytettäväksi tai haetaan vain osittain, käytettävissä olevien määrien osalta otetaan huomioon toisen toimijaryhmän hakemukset. Tämä jako suoritetaan viimeistään 30 päivänä syyskuuta kuluvana vuonna.
2. a) Edellä 1 kohdan a alakohdassa tarkoitetun toimijan jättämät tuontiasiakirjahakemukset voivat kutakin puolivuotiskautta kohti koskea enintään 60 prosenttia saman toimijan keskimääräisestä vuotuisesta tuontimäärästä kahden kuluvaa vuotta edeltävän kalenterivuoden ajalta.
b) Edellä 1 kohdan b alakohdassa tarkoitetun toimijan jättämät tuontiasiakirjahakemukset voivat kutakin puolivuotiskautta kohti koskea enintään 10 prosenttia kyseisen kohdan perusteella käytettävissä olevasta määrästä.
3. Edellä 1 kohdan a alakohdassa tarkoitettujen toimijoiden on liitettävä tuontiasiakirjahakemukseensa toimivaltaisten kansallisten viranomaisten hyväksymät tiedot, joista voidaan tarkistaa 1 kohdan a alakohdassa sekä 2 kohdan a alakohdassa tarkoitettujen tietojen oikeellisuus.
4. Tuontiasiakirja myönnetään sen jälkeen, kun koko sille määrälle, jota tuontilupahakemus koskee, on asetettu painoyksikköä kohti kiinteämääräinen vakuus; tämä määrä vahvistetaan 50 ecuksi tonnia kohti.
4 artikla
1. Jäsenvaltiot ilmoittavat komissiolle telex- tai telekopioviestillä seuraavalla tavalla kunkin 1 artiklan 2 kohdassa tarkoitetun tuotteen osalta tiedot niistä kokonaismääristä, joita tuontiasiakirjahakemus koskee:
- keskiviikkoisin maanantaina tai tiistaina jätettyjen hakemusten osalta,
- perjantaisin keskiviikkona tai torstaina jätettyjen hakemusten osalta,
- maanantaisin edellisen viikon perjantaina jätettyjen hakemusten osalta.
2. Jos haetut määrät ylittävät käytettävissä olevan määrän, komissio vahvistaa kyseisille hakemuksille samansuuruisen vähennysprosentin ja pidättää jäsenvaltioilta mahdollisuuden myöntää tuontiasiakirjoja myöhempien hakemusten perusteella.
3. Tuontiasiakirjat on luovutettava viidentenä hakemuksen jättämispäivää seuraavana työpäivänä, jollei kyseisen määräajan kuluessa ole toteutettu erityistoimenpiteitä.
4. Komissio ilmoittaa jäsenvaltioille määräajoin 1 artiklan 2 kohdassa vahvistettujen määrien käyttötilanteen.
5. Jäsenvaltioiden on ilmoitettava komissiolle viimeistään 31 päivänä joulukuuta 1992 1 artiklan 1 kohdassa tarkoitetun tuontiasiakirjan myöntämisestä vastaavan elimen nimi ja osoite.
5 artikla
Tämän asetuksen säännöksiä ei sovelleta 1 artiklan 2 kohdassa tarkoitettuihin tuotemääriin, joiden osalta voidaan todistaa toimivaltaisten kansallisten viranomaisten hyväksymällä tavalla, että niitä kuljetettiin yhteisön alueelle päivänä, josta lähtien asetusta (ETY) N:o 3759/92 alettiin soveltaa, ja jos kyseiset määrät saatetaan vapaaseen vaihdantaan viimeistään 15 päivänä tammikuuta 1993.
6 artikla
Jäsenvaltioiden on sovellettava soveltuvin osin ja tarvittaessa maataloustuotteiden tuonti- ja vientitodistuksia sekä ennalta määrättäviä todistuksia koskevan järjestelmän soveltamisen yhteisistä yksityiskohtaisista säännöistä 16 päivänä marraskuuta 1988 annetussa komission asetuksessa (ETY) N:o 3719/88() määriteltyjä sääntöjä ja menettelyjä, sanotun kuitenkaan rajoittamatta tässä asetuksessa annettujen erityissäännösten soveltamista.
7 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1993 lukuun ottamatta 4 artiklan 5 kohtaa, jota sovelletaan sen voimaantulosta lähtien.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä joulukuuta 1992.

Labels: 3
17
5
6